১৯১৭ সালে ব্রিটিশ সেনাধ্যক্ষ জেনারেল এলেনবাই সদম্ভে ঘোষণা করেন, “এতদিনে ক্রুসেডের পরিসমাপ্তি ঘটলো।” জেরুসালেমে ব্রিটিশ আধিপত্য অক্ষুণœ রাখার দুরভিসন্ধি জন্ম দিয়েছে ফিলিস্তিনির বুকে অবৈধ ইহুদি রাষ্ট্র ইসরাইলের। ফিলিস্তিনে ব্রিটেনের সা¤্রাজ্যবাদী শাসনকে জাতিসংঘের অনুমোদিত ম্যান্ডেটরি শাসন নামে বৈধ করে নেয়া হয়। ব্রিটেন জানতো, ম্যান্ডেটরি শাসন বেশি দিন চলতে পারে না। ইতোমধ্যেই মূল আরব রাষ্ট্রকে বিভক্ত করে জর্ডান ও ইরাক আরো দুটো রাষ্ট্রের অভ্যুদয় ঘটানো হয়। খোদ তুর্কির মাতৃভূমি বর্তমান তুরস্ক দখল করার জন্য ইংরেজরা লেলিয়ে দেয় তুর্কিদের চিরশত্রু গ্রিক ও সাইপ্রিয়টদের। মোস্তফা কামাল পাশার নেতৃত্বে তুর্কিরা গ্রিক ও ইংরেজদের তাড়িয়ে দিয়ে দেশের আজাদি অক্ষুণœ রাখে। এভাবে চতুর ইংরেজ মুসলমানদের মধ্যে বিভক্তি ও অনৈক্যের বিজ বপন করার সাথে সাথে এবং তাদের ম্যান্ডেটরি শাসনের ছত্রছায়ায় ইউরোপ ও আমেরিকা থেকে বিপুল সংখ্যক ইহুদি আমদানি করে ফিলিস্তিনে পুনর্বাসিত করে।